text: Razzia hos rockerne i Esbjerg
  15 maj 2013 kl. 05.02
  Tre anholdelser, en stjålet Harley Davidson-motorcykel, knive, slagvåben, 100 gram hash og mindre portioner narko.
  Esbjerg politi gennemførte aktionen uden at ringe i forvejen. Sidst på eftermiddagen hos Bandidos i Finlandsgade og ud på aftenen hos Hells Angels på Ingemanns Alle.
  Politiet havde fået "nogle efterretninger", blev det fortalt, og derefter blev razziaen sat i gang med adskillige biler og masser af blå blink. Det foregik uden større dramatik, siger politiet.
  Udbyttet blev en Harley Davidson-motorcykel, der har været efterlyst, nogle knive og slagvåben, nogle mindre portioner narkotika og 100 gram hash. To medlemmer af Hells Angels og en Bandidos-rocker blev anholdt og senere løsladt igen.
  